Śląski Kalendarz Katolicki „Z tej Ziemi ” na 2012r a w nim moje teksty
Chleba naszego powszedniego daj nom dzisiaj
cyt……………………………….
Możno mi wtoś bydzie mioł za złe że spominom stare dzieje jakby my teraz ni mieli inszych utropow. Ale chca Wom tu pedzieć jak my już som przi tymacie że tyn krajiczek chleba keryn kiedyś boł takim skarbym tak nom spowszednioł że zatracili my szacunek do niego. Pamiyntom jak byłach małym bajtlym moja starka dycko godała że chlyb to dar boży i trza go szanować. Nim ukroła non sznitka chleba z cołego bochynka robiła nad nim krziż .A jak upod chocioż mały krajiczek na ziymia to podnosiła go z szacunkiym zdmuchnyła kurz i całowała.
………………………………..resztę w kalendarzu zapraszam
i drugi wiersz
Spowiedź grzesznika
Zgrzeszoł żech łokropnie
wroć droga do nieba
we piontek zjod z wosztym
tusto sznita chleba
Coż mom zrobić Boże
jak uniknąć kary
chyba pójda piechty
prosto na Piekary
W szczoda Popielcowo
choć niy mioł żech doła
popijoł gorzołka
miast iś do kościoła
Toż dej mi pokuta
ale niy za wiela
nie pójda dlo pniyndzy
na szychta w niedziela
I jeszcze Ci powiym
je żech lyń stropiony
zamiast gorko rzykać
leciały pierony
Toż mi wybocz prosza
że mosz tako gnida
spier pogroź a poprzyj
kej do Ciebie przida
R.Sobik
pol_Latn pol_Latn ltg_Latn szl_Latn pol_Latn pol_Latn pol_Latn szl_Latn szl_Latn pol_Latn epo_Latn szl_Latn pol_Latn pol_Latn szl_Latn pol_Latn szl_Latn umb_Latn szl_Latn ces_Latn szl_Latn szl_Latn pol_Latn szl_Latn szl_Latn szl_Latn vec_Latn pol_Latn szl_Latn szl_Latn szl_Latn pol_Latn